سنگر

سنگر، ايته جه گیلان ٚ شأران ايسه کي رشت ٚ شأرستان ٚ سنگر ٚ بخش ٚ مئن نهأ ؤ اۊن ٚ مرکز ني ايسه.

 جمعیت 
سنگر ٚ شأر ٚ جمعيت أخير ٚ سالان ٚ مئن پۊر رؤشد بۊگۊده. سنگر ٚ جمعيت ۱۳۸۵ سرايشماردن ٚ أساس ٚ سر، ۶,۳۸۸ نفر (۱,۸۳۴ خانوار) بۊ. أ شأر ۱۳۹۰ مئن ۱۰,۱۵۴ نفر (۳,۲۳۱ خانوار) جمعيت دأشتي ؤ ۱۳۹۵ مئن ني أن ٚ جمعيت ۱۲,۵۸۳ نفر (۴,۲۸۸ خانوار)-أ فأرسه ؤ شأ گۊتن گه ۱۰ سال ٚ مئن سنگر ٚ جمعيت تقريبا دۊبرابر بۊبؤسته.

 اقتصاد 
أ شأر ٚ مردۊم ويشتر کيشاورزي ؤ بجکاري أمرأ مشغۊل ايسد. نۊغان‌دأري ني ايبچه رایج ايسه. پرورش مايي ني ايته دئه جه أ شأر ٚ مردۊم ٚ مشاغل ايسه ؤ أنواع خاویاري مايي‌ئن-أ، "مجتمع تکثیر و پرورش بین‌المللی ماهیان خاوری" دۊرۊن پرورش ؤ تکثیر دهده.

 دئني جیگایان 
 آقا سیاهپۊش مسجد
 امشه جامع مسجد
 عکاشه بقعه 
 چشماکل طالم سه‌شنبه

 سربس 

Category:سیاسی جوغرافی
Category:گیلک‌نشین شهرؤن
رده:جوغرافی
جرگه:گيلان ٚ شأران